Az előterjesztést megtárgyalta:

Pénzügyi, Gazdasági és Jogi Bizottság

Városfejlesztési, Üzemeletetési és Környezetvédelmi Bizottság

A határozati javaslatot törvényességi

szempontból megvizsgáltam:

/: Dr. Gaál Róbert :/

jegyző

E L Ő T E R J E S Z T É S

Szombathely Megyei Jogú Város Közgyűlésének 2013. március 28-i ülésére

Javaslat a „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken” beruházási programjára

Szombathely Megyei Jogú Város Közgyűlése a 107/2011. (III. 31.) és 278/2011. (VI. 16.) Kgy. sz. határozatával elfogadta a Körmendi út – Rumi Külső út közötti kerékpárút építési projektjavaslatot Szombathely komplex kerékpárút rendszerének kiépítése érdekében, és támogatta, hogy az önkormányzat pályázatot nyújtson be a kb. 3 km hosszú önálló kerékpárforgalmi létesítmény megvalósítására. A 2011 júliusában benyújtott pályázat a Regionális Fejlesztési Programok Irányító Hatósága döntése alapján forráshiány miatt tartaléklistára került. A Nyugat-dunántúli Regionális Fejlesztési Ügynökség 2013. január 10-i tájékoztatása alapján, újabb bírálati folyamat eredményeképpen a tartaléklistán lévő pályázat 127.657.494,- Ft összegű vissza nem térítendő támogatást nyert. A beruházás összesített becsült költsége 213.450.372,- Ft. A pályázat megvalósításához szükséges saját forrás biztosításáról a Közgyűlés a 84/2013.(II.28.) Kgy. számú határozatával döntött.

A pályázatra vonatkozó Támogatási Szerződés megkötése a szerződéshez szükséges dokumentumok benyújtása után, várhatóan 2013. április elején lesz esedékes, a Nyugat-dunántúli Regionális Fejlesztési Ügynökség 2013. január 10-i Támogató levelében megadott változatlan műszaki tartalommal.

A beruházás megvalósítása:

A beruházás megvalósításához szükséges közbeszerzési eljárások 2013. évben lefolytatásra kerülnek. A létesítmény kivitelezésére várhatóan 2014. március 1. és 2014. augusztus 30. közt kerülhet sor. A részletes beruházási program az előterjesztés mellékletét képezi.

Kérem a Tisztelt Közgyűlést, hogy a „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken” c. beruházási programot megtárgyalni és jóváhagyni szíveskedjék.

Szombathely, 2013. március „ ”

Dr. Puskás Tivadar

HATÁROZATI JAVASLAT

…./2013. (III.28.) Kgy. sz. határozat

Szombathely Megyei Jogú Város Közgyűlése a „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken” beruházási programjára vonatkozó előterjesztést megtárgyalta, és az alábbi határozatot hozza:

1.	A Közgyűlés a beruházási programot megtárgyalta, és azt az előterjesztésben foglalt tartalommal jóváhagyja.

2.	A Közgyűlés felhatalmazza a Polgármestert, hogy a projekt megvalósítása érdekében - a jelen beruházási program alapján - a beruházás megvalósításához szükséges közbeszerzési eljárások lefolytatását végeztesse el.

3.	A Közgyűlés felhatalmazza a polgármestert a Támogatási Szerződés aláírására.

Felelős:	Dr. Puskás Tivadar polgármester

Lazáry Viktor alpolgármester

Dr. Gaál Róbert jegyző

/A végrehajtás előkészítéséért:

Lakézi Gábor, a Városüzemeltetési Osztály vezetője

Szakály Szabolcs a Városfejlesztési Osztály vezetője

Stéger Gábor, a Közgazdasági és Adó Osztály vezetője/

Határidő:	azonnal (1. pont tekintetében)

folyamatos ( 2. és 3. pont tekintetében )